cyanic-selkie/wikianc huggingface dataset:
ชั้น (อาคาร)
ความสูงของแต่ละชั้นของอาคารวัดได้จาก ส่วนพื้นของชั้นนั้นถึงเพดาน โดยปกติจะมีความสูงราว 10 ฟุตหรือประมาณ 3 เมตร แต่ก็ยืดหยุ่นกันไป ชั้นอาคารในตึกมักจะมีความสูงเท่า ๆ กัน ซึ่งโดยมากชั้นโถงอาคาร (ล็อบบี้) จะค่อนข้างกว้างขวางกว่า ส่วนชั้นสูงถัด ๆ ไปจะเล็กลงไป
ในบางบ้านจะมีชั้นพิเศษเพิ่มเข้ามาอย่างเช่น ชั้นใต้หลังคา ชั้นใต้ดิน หรือทั้งคู่ หรืออาจจะมีชั้นลอย
อินเตอร์สโคปเรเคิดส์
อินเตอร์สโคปเรเคิดส์ (Interscope Records) เป็นค่ายเพลงใหญ่สัญชาติอเมริกัน ก่อตั้งในปี ค.ศ. 1990 โดยจิมมี ไอโอวีน และเทด ฟีลด์ เป็นบริษัทร่วมทุนมูลค่า 20 ล้านเหรียญสหรัฐ กับแอตแลนติกเรเคิดส์ของวอร์เนอร์มิวสิกกรุ๊ป ณ ขณะนั้นถือเป็นบริษัทโดยส่วนใหญ่ โดยให้ความสำคัญกับการตัดสินใจของเจ้าหน้าที่ฝ่ายคัดสรรและพัฒนาศิลปิน และให้ศิลปินและโปรดิวเซอร์ มีส่วนในงานสร้างสรรค์งานอย่างเต็มที่ ค่ายมีเพลงฮิตเพลงแรกภายในไม่ถึงปีหลังก่อตั้ง และมีกำไรในปี 1993 ไอโอวีนรับตำแหน่งประธานและประธานคณะเจ้าหน้าที่บริหาร ตั้งแต่พฤษภาคม 2014 หลังจากนั้นรับตำแหน่งโดยจอห์น คูนิก
ในปี 1992 อินเตอร์สโคปได้สิทธิ์เฉพาะในการทำการตลาดและจัดจำหน่ายค่ายแนวฮาร์ดคอร์แร็ป ที่ชื่อ เดทโรว์เรเคิดส์ ที่มีดาราฮิปฮอปชื่อดังอย่าง ทูพัค ชาเคอร์, ดร. เดร และ สนูป ด็อกก์ ที่มีเรื่องข้อพิพาทกับแก๊งสตาแร็ปในช่วงกลางคริสต์ทศวรรษ 1990 และจากผลที่ไทม์วอร์เนอร์ ที่เคยเป็นของ WMG ได้แยกตัวออกจากอินเตอร์สโคป โดยขายไปร้อยละ 50 คืนสู่ฟีลด์และไอโอวีน ด้วยมูลค่า 115 ล้านเหรียญสหรัฐ และในปี 1996 ร้อยละ 50 ของค่ายถูกซื้อโดย MCA Music Entertainment Group ด้วยราคา 200 ล้านเหรียญ
ภาษาอัสกุนุ
ภาษาอัสกุนุ เป็นภาษาในอัฟกานิสถานพูดโดยชาวอัสกุนุ ซานุและกรัมซานา ในหุบเขาเปช รอบๆวามาทางตะวันตกเฉียงเหนือของอซาดาบัดในจังหวัดกุนาร์ ชื่อรวมของทั้งสามเผ่านี้คืออัสกุน ใช้เป็นครั้งแรกโดย George Scott Robertson เมื่อ พ.ศ. 2439 จัดอยู่ในภาษากลุ่มนูริสถาน
ประเทศไนเจอร์ในโอลิมปิกเยาวชนฤดูร้อน 2010
ประเทศไนเจอร์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติไนเจอร์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 2 คน ใน 2 ชนิดกีฬา ผลการแข่งขันครั้งนี้ประเทศไนเจอร์ไม่ได้รับเหรียญรางวัล
ว่ายน้ำ
ผลการแข่งขันดังนี้ :
โกปปาอีตาเลีย ฤดูกาล 2019–20
การแข่งขันฟุตบอล โกปปาอีตาเลีย ฤดูกาล 2019–20 เป็นฤดูกาลที่ 73 ของฟุตบอลถ้วยแห่งชาติในฟุตบอลอิตาลี.
ระบบการแข่งขันและการประกบคู่
ทีมที่เข้าสู่การแข่งขันในแต่ละขั้นต่าง ๆ ซึ่งมีดังนี้ :
วันแข่งขันในแต่ละรอบ
ตารางการแข่งขันของแต่ละรอบมีดังนี้.
รอบแรก
ทั้งหมด 36 ทีมที่มาจาก เซเรียเซ และ เซเรียเด เข้าร่วมในรอบนี้, 18 ทีมจะได้ผ่านเข้าสู่รอบสอง. แต่ละนัดในรอบแรกจะลงเล่นระหว่างวันที่ 3 และ 4 สิงหาคม ค.ศ. 2019.
รอบสอง
ทั้งหมด 40 ทีมที่มาจากรอบแรกและ เซเรียเบ เข้าแข่งขันในรอบสอง, 20 ทีมจะได้ผ่านเข้าร่วมกับ 12 ทีมที่มาจาก เซเรียอา ในรอบสาม.
รอบสาม
ทั้งหมด 32 ทีมที่มาจากรอบสองและ เซเรีย อา (สโมสรที่ถูกจัดอันดับ 9–20) เข้าร่วมในรอบสาม, 16 ทีมจะได้ผ่านเข้าสู่รอบสี่.
รอบสี่
ทั้งหมด 16 ทีมที่มาจากรอบสาม เข้าร่วมในรอบสี่, 8 ทีมจะได้ผ่านเข้าสู่รอบ 16 ทีมสุดท้าย.
รอบ 16 ทีมสุดท้าย
แต่ละนัดในรอบ 16 ทีมสุดท้ายจะลงเล่นระหว่างสโมสรที่เป็นทีมวางอันดับที่ 1–8 ใน เซเรียอา ฤดูกาล 2018–19 และสโมสรที่ได้ผ่านมาจากรอบที่สี่. สำหรับการพบกันของทีมที่มาจากดิวิชันเดียวกัน, ข้อได้เปรียบเขตในบ้านได้ถูกกำหนดโดยการจับสลาก, ไม่ใช่หมายเลขทีมวาง. กฎนี้ยังใช้ในรอบก่อนรองชนะเลิศและรอบรองชนะเลิศ, แม้ว่าในการจับสลากรอบรองชนะเลิศจะเป็นตัวกำหนดทีมเจ้าบ้านในเลกที่สองเท่านั้น. แต่ละนัดในรอบ 16 ทีมสุดท้ายจะลงเล่นวันที่ 9, 14, 15 และ 16 มกราคม. เวลาทั้งหมดคือ CET (UTC+1).
รอบก่อนรองชนะเลิศ
แต่ละนัดในรอบก่อนรองชนะเลิศจะลงเล่นในวันที่ 21, 22, 28 และ 29 มกราคม ค.ศ. 2020. เวลาทั้งหมดคือ CET (UTC+1). ผลของการจับสลากนั้นจะตัดสินใจหาทีมเจ้าบ้านเผยแพร่เมื่อวันที่ 10 ธันวาคม ค.ศ. 2019.
ผู้ทำประตูสูงสุด
''ณ วันที่ 12 มิถุนายน ค.ศ. 2020.''
หมายเหตุ: ผู้เล่นและทีมที่อยู่ใน ตัวหนา คือยังอยู่ในระบบการแข่งขัน.
พี่น้องรุสโซ
แอนโทนี รุสโซ (Anthony Russo; เกิด 3 กุมภาพันธ์ ค.ศ. 1970) และ โจ รุสโซ (Joe Russo; เกิด 18 กรกฎาคม ค.ศ. 1971) หรือชื่อเต็มคือ โจเซฟ รุสโซ (Joseph Russo) หรือรู้จักกันในนาม พี่น้องรุสโซ (The Russo Brothers) เป็นผู้กำกับภาพยนตร์และละครโทรทัศน์ชาวอเมริกัน ที่มีผลงานเด่นจากการกำกับภาพยนตร์ซูเปอร์ฮีโร่จักรวาลภาพยนตร์มาร์เวลเรื่อง กัปตันอเมริกา: มัจจุราชอหังการ (2014), กัปตันอเมริกา: ศึกฮีโร่ระห่ำโลก (2016), อเวนเจอร์ส: มหาสงครามล้างจักรวาล (2018) และ อเวนเจอร์ส: เผด็จศึก (2019) รายได้จากการกำกับภาพยนตร์ของเขารวมมากกว่า 6,850 ล้านดอลลาร์สหรัฐ ทำให้เขาอยู่อันดับที่ 2 จากผู้กำกับที่ทำรายได้สูงที่สุดในโลก
นอกเหนือจากงาน MCU แล้ว สองพี่น้องยังเป็นที่รู้จักกันในเรื่องผลงานซีรีส์เรื่อง อาร์เรสเตด เดเวลลอปเมนต์: ครอบครัวเพี้ยนหลุดโลก ซึ่งพวกเขาได้รับรางวัลเอ็มมี และ คอมมิวนิตี้
ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 8 เรื่องของ พี่น้องรุสโซ 0–59% คำวิจารณ์ที่นักวิจารณ์ไม่ชอบ 16px 60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
N/A ไม่ปรากฏ, หาข้อมูลไม่ได้
กีฬาเรือประเพณีในซีเกมส์ 2013
เรือประเพณีในซีเกมส์ 2013 จัดแข่งขันขึ้นที่เขื่อนนกาไลค์ ในกรุงเนปยีดอ ประเทศพม่า ระหว่างวันที่ 18–21 ธันวาคม 2556
ปลาน้ำเงิน
ปลาน้ำเงิน (コモンシート) เป็นปลาน้ำจืดชนิดหนึ่ง มีชื่อวิทยาศาสตร์ว่า Phalacronotus apogon อยู่ในวงศ์ปลาเนื้ออ่อน (Siluridae) มีรูปร่างคล้ายปลาเนื้ออ่อนชนิดอื่นที่อยู่ในวงศ์เดียวกัน คือลำตัวเรียวยาวและแบนข้าง ไม่มีเกล็ด พื้นลำตัวสีขาวเงิน ส่วนหลังมีสีดำอมเขียว หัวแบนสั้นและตาเล็ก ปากค่อนข้างกว้าง มีฟันแหลมคมอยู่บนขากรรไกรทั้งสองข้าง ครีบหูใหญ่ปลายมน ครีบท้องมีขนาดเล็ก ครีบก้นเป็นแผงยาว แต่ไม่มีครีบหลัง สันหลังบริเวณต้นคอสูงและลาดต่ำลงไปทางปลายหาง ครีบหางยาวเป็นแฉกเว้าลึก มีขนาดความยาวประมาณ 15-77 เซนติเมตร พบใหญ่สุดถึง 1.5 เมตร
อาศัยตามแม่น้ำสายใหญ่ของภาคเหนือ, ภาคอีสาน และภาคกลาง เช่น แม่น้ำเจ้าพระยา, แม่น้ำโขง เป็นต้น โดยมักอยู่รวมกันเป็นฝูงในระดับกลางน้ำ อาหารได้แก่ ปลา สัตว์น้ำขนาดเล็ก และแมลงต่าง ๆ และจะชอบอาหารกลิ่นแรง เช่น แมลงสาบ เป็นที่รู้จักกันดีของนักตกปลาที่ใช้เป็นเหยื่อ
เป็นปลาที่มีรสชาติอร่อยมาก สามารถนำมาปรุงเป็นอาหารได้หลากหลาย เช่น ทอดพริก, ทอดกระเทียม เป็นต้น ของจังหวัดตามริมแม่น้ำ และยังสามารถเลี้ยงเป็นปลาสวยงามได้อีกด้วย จัดเป็นปลาที่เมื่ออยู่ในตู้แล้วจะมีความแวววาวสวยงามมากชนิดหนึ่ง
ภาษาอังคิกา
ภาษาอังคิกา เป็นภาษาของชาวอังหรืออังคาในรัฐพิหาร ฌารขัณฑ์ และเบงกอลตะวันตกในอินเดีย มีผู้พูดราว 30 ล้านคนในอินเดียและ 50 ล้านคนทั่วโลก มีผู้พูดภาษานีในกัมพูชา เวียดนาม มาเลเซีย และส่วนอื่น ๆ ในเอเชียตะวันออกเฉียงใต้ นอกจากนี้ยังพบในอังกฤษและสหรัฐด้วย
ภาษาอังคิกาใกล้เคียงกับภาษาเบงกอล ภาษาโอริยาและภาษาอัสสัม จัดอยู่ในภาษาพิหารเช่นเดียวกับภาษาโภชปุรี ภาษามคธี ภาษาไมถิลีและภาษาวัชชิกะ ผู้พูดภาษาพิหารอื่น ๆ จะเข้าใจภาษาอังคิกาได้ง่าย สรหะ กวีคนแรกของภาษาฮินดีที่มีชีวิตเมื่อราว พ.ศ. 1300 จัดเป็นกวีคนแรกของภาษาอังคิกาด้วย มีเว็บไซต์ของภาษาอังคิกาคือ angika.com และมีเครื่องมือค้นหาคำในภาษาอังคิกาคือ Google Angika เขียนด้วยอักษรอังคะ อักษรไกถิและอักษรเทวนาครี
คลาร์ก เกเบิล
วิลเลียม คลาร์ก เกเบิล (William Clark Gable) (1 กุมภาพันธ์ ค.ศ. 1901 - 16 พฤศจิกายน ค.ศ. 1960) เป็นนักแสดงชาวอเมริกัน มีฉายาว่า "ราชาแห่งฮอลลีวูด" ในช่วงที่เขาประสบความสำเร็จที่สุด ในปี 1999 สถาบันภาพยนตร์อเมริกัน ให้เกเบิลติดอันดับ 7 ของดาราฝ่ายชายที่ยิ่งใหญ่ที่สุดตลอดกาล
บทโด่งดังที่สุดของเกเบิลคือบท เรตต์ บัตเลอร์ในภาพยนตร์ปี 1939 เรื่อง Gone with the Wind ที่เขาแสดงร่วมกับวิเวียน ลีห์ ผลงานการแสดงนี้ของเขาได้รับการเสนอชื่อเข้าชิงรางวัลออสการ์ สาขานักแสดงชายยอดเยี่ยม เขาได้รับรางวัลจากเรื่อง It Happened One Night (1934) และยังได้รับการเสนอชื่อเข้าชิงจาก Mutiny on the Bounty (1935) และผลงานการแสดงอันน่าจดจำของเขาอย่างเรื่อง Run Silent, Run Deep และผลงานเรื่องสุดท้ายของเขา The Misfits (1961) ที่แสดงร่วมกับมาริลีน มอนโร ในเรื่องสุดท้ายของเธอเช่นกัน
อ้างอิง
1901 1960
ดอกไม้ทะเล
ดอกไม้ทะเล (En:Sea Anemones) เป็นสัตว์ทะเลไม่มีกระดูกสันหลังหลายชนิดและหลายสกุล ในอันดับ Actiniaria อาศัยอยู่ภายใต้ท้องทะเลและมหาสมุทร ลักษณะลำตัวมีรูปร่างคล้ายถุงรูปทรงกระบอก มีด้านหนึ่งเป็นฐานสำหรับยืด ด้านตรงข้ามเป็นช่องปาก (รูเปิด) บริเวณช่องปากมีอวัยวะที่มีลักษณะคล้ายกับหนวดอยู่รอบ ๆ และจะมีสีสันที่แตกต่างกัน เช่น สีแดง สีเขียว สีส้ม สีชมพู เป็นต้น
แอร์
แอร์ หรือ เอไออาร์ หรือ Air, Ayr อาจหมายถึง
จังหวัดนครนายก
นครนายก เป็นจังหวัดหนึ่งในภาคกลาง (บางหน่วยงานจัดให้อยู่ในภาคตะวันออก) ของประเทศไทย จัดตั้งขึ้นครั้งล่าสุดโดยพระราชบัญญัติจัดตั้งจังหวัดสมุทรปราการ จังหวัดนนทบุรี จังหวัดสมุทรสาคร และจังหวัดนครนายก พุทธศักราช 2489 ซึ่งมีผลใช้บังคับตั้งแต่วันที่ 9 พฤษภาคม พ.ศ. 2489
ประวัติศาสตร์
สันนิษฐานว่าเคยเป็นเมืองสมัยทวารวดี มีหลักฐานแนวกำแพงเนินดินและสันคูอยู่ที่ตำบลดงละคร แต่นครนายกนั้นปรากฏหลักฐานในสมัยอยุธยาเป็นเมืองหน้าด่านทางทิศตะวันออกในสมัยพระเจ้าอู่ทอง ต่อมาในปี พ.ศ. 2437 รัชกาลที่ 5 ทรงจัดลักษณะการปกครองโดยแบ่งเป็นมณฑล นครนายกได้เข้าไปอยู่ในเขตมณฑลปราจีนบุรีจนเมื่อปี พ.ศ. 2445 ทรงเลิกธรรมเนียมการมีเจ้าครองเมืองและให้มีตำแหน่งผู้ว่าราชการจังหวัดขึ้นแทน ในช่วง พ.ศ. 2486-2489 นครนายกได้โอนไปรวมกับจังหวัดปราจีนบุรีและสระบุรี หลังจากนั้นจึงแยกเป็นจังหวัดอิสระ
ในเอกสารโบราณ
จังหวัดนครนายก ระหว่างปี พ.ศ. 2382 - 2387 ปลายรัชสมัยพระบาทสมเด็จพระนั่งเกล้าเจ้าอยู่หัว และต้นรัชสมัยพระบาทสมเด็จพระจอมเกล้าเจ้าอยู่หัว มีชาวต่างประเทศคือ บาทหลวงปาเลอกัวซ์ และ ดาเวนพอร์ท เดินทางมาถึงเมืองนครนายก และได้บันทึกว่า เมืองนครนายกมีพลเมืองประมาณ 5,000 คน ส่วนมากเป็นชาวลาว และมีชาวสยามอยู่ด้วย ราษฎรประกอบอาชีพในการปลูกข้าวและหาของป่าส่งไปขายที่กรุงเทพ
ที่มาของชื่อ
ที่มาของชื่อนครนายกนั้นไม่ชัดเจนทางประวัติศาสตร์ แนวคิดหลักของที่มาของชื่อมีดังนี้
ภูมิศาสตร์
จังหวัดนี้ตั้งอยู่ที่ละติจูดที่ 14 องศาเหนือ และลองจิจูดที่ 101 องศาตะวันออก มีระยะทางจากจากกรุงเทพมหานครตามถนนรังสิต-นครนายก (ทางหลวงแผ่นดินหมายเลข 305) ผ่านอำเภอองครักษ์ถึงจังหวัดนครนายก ระยะทาง 105 กิโลเมตร มีเนื้อที่ประมาณ 2,122 ตารางกิโลเมตรหรือประมาณ 1,326,250 ไร่
สภาพโดยทั่วไปเป็นที่ราบ ทางตอนเหนือและตะวันออกเป็นภูเขาสูงชันในเขตอำเภอบ้านนา อำเภอเมืองนครนายก และอำเภอปากพลี ส่วนหนึ่งอยู่ในเขตอุทยานแห่งชาติเขาใหญ่ซึ่งเป็นเขตรอยต่อกับอีก 3 จังหวัด ได้แก่ สระบุรี นครราชสีมา และปราจีนบุรี ซึ่งมีเทือกเขาติดต่อกับทิวเขาดงพญาเย็น มียอดเขาสูงที่สุดของจังหวัดคือ ยอดเขาเขียวมีความสูงจากระดับน้ำทะเล 1,351 เมตร ส่วนทางตอนกลางและตอนใต้เป็นที่ราบอันกว้างใหญ่ เป็นส่วนหนึ่งของที่ราบสามเหลี่ยมลุ่มแม่น้ำเจ้าพระยาที่เรียกว่า "ที่ราบกรุงเทพฯ"
ลักษณะดินเป็นดินปนทรายและดินเหนียวเหมาะแก่การ ทำนา ทำสวนผลไม้ และการอยู่อาศัย
การปกครองส่วนท้องถิ่น
จังหวัดนครนายกมีองค์กรปกครองส่วนท้องถิ่นรวม 46 แห่ง ประกอบด้วย องค์การบริหารส่วนจังหวัด 1 แห่ง คือ องค์การบริหารส่วนจังหวัดนครนายก, เทศบาลเมือง 1 แห่ง คือ เทศบาลเมืองนครนายก, เทศบาลตำบล 5 แห่ง และองค์การบริหารส่วนตำบล 39 แห่ง โดยรายชื่อเทศบาลทั้งหมดในจังหวัดนครนายกมีดังนี้
การศึกษา
ในจังหวัดนครนายก มีสถาบันอุดมศึกษาต่าง ๆ ได้แก่
สถานที่สำคัญวัดที่สำคัญ
วัดโพธิ์ไทร ต.บ้านใหญ่ อ.เมือง จ.นครนายก
ตั้งวัดเมื่อ 2300  ปลายสมัยพระเจ้าอยู่หัวบรมโกศ
เจ้าอาวาสวัดโพธิ์ไทร เจ้าคณะจังหวัดองค์แรกของจังหวัด  พระอุปัชฌาย์
องค์แรกของจังหวัดนครนายก ( ญาครู ญาชา )
บุคคลที่มีชื่อเสียง
จังหวัดนครนายกมีสมาชิกสภาผู้แทนราษฎรคนแรก คือ พระยาวิเศษสิงหนาท (หร่าย รัตนกสิกร)
พระยาราชวังสัน (นก)
พระยาราชวังสัน (นก) เป็นบุตรของพระยาราชวังสัน (ฉิม) ได้รับแต่งตั้งให้ดำรงตำแหน่งจางวางอาสาจามหลังจากบิดาเสียชีวิตผลงานของท่านได้แก่
ท่านถึงแก่อนิจกรรมในสมัยรัชกาลที่ 4 ไม่ทราบปี
พรรคพัฒนาจังหวัด
พรรคพัฒนาจังหวัด พรรคการเมืองไทยในอดีตที่ได้ยื่นจดทะเบียนก่อตั้งพรรคต่อ ปลัดกระทรวงมหาดไทย ในฐานะนายทะเบียนพรรคการเมืองเมื่อวันที่ 25 พฤศจิกายน พ.ศ. 2517 เป็นลำดับที่ 29/2517 โดยมีนายสฤษดิ์ เพ็ญสุภา เป็นหัวหน้าพรรค นายวิศาล ภัทรประสิทธิ์ และ นายวิรัตน์ ภัทรประสิทธิ์ เป็นรองหัวหน้าพรรคและนายดิเรก เพ็ญสุภา เป็นเลขาธิการพรรค
ใน การเลือกตั้ง 26 มกราคม 2518 พรรคพัฒนาจังหวัดได้ส่งผู้สมัครลงรับเลือกตั้งเป็นครั้งแรกซึ่งเป็นการส่งผู้สมัครเพียงคนเดียวทั้งประเทศ ปรากฏว่าพรรคพัฒนาจังหวัดได้ ส.ส. เข้าสภา คือ วิศาล ภัทรประสิทธิ์ จากจังหวัดพิจิตร
ต่อมาเมื่อ ม.ร.ว. คึกฤทธิ์ ปราโมช นายกรัฐมนตรี และหัวหน้า พรรคกิจสังคม ได้ประกาศยุบสภาทำให้เกิด การเลือกตั้ง 4 เมษายน 2519 ซึ่งทางพรรคพัฒนาจังหวัดก็ได้ส่งผู้สมัครลงรับเลือกตั้งผลปรากฏว่าทางพรรคได้ ส.ส. เข้าสภาทั้งสิ้น 2 คน คือ วิศาล ภัทรประสิทธิ์ และ ยุพา อุดมศักดิ์ จากจังหวัดพิจิตร
การยุบพรรค
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ลงวันที่ 6 ตุลาคม พ.ศ. 2519 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง ต่อมาได้มีพระราชบัญญัติพรรคการเมือง พ.ศ. 2534 ยกเลิกคำสั่งฉบับดังกล่าว แต่พรรคพัฒนาจังหวัด ก็ไม่ได้มีการรื้อฟื้นขึ้นมาดำเนินกิจกรรมต่อเนื่องแต่อย่างใด
ไบโอสโคป (นิตยสาร)
ไบโอสโคป (Bioscope) เป็นนิตยสารเกี่ยวกับภาพยนตร์ ออกเป็นรายเดือน นำทีมโดยสุภาพ หริมเทพาธิป และ ธิดา ผลิตผลการพิมพ์ อดีตหัวหน้ากองบรรณาธิการ Cinemag ฉบับแรกออกช่วงปี 2543 ในช่วงแรกที่ออกได้ทดลองทำในรูปแบบของหนังสือทำมือเล่มเล็กๆ มาปรับโฉมเป็นหนังสือรายเดือนและรูปเล่มใหญ่ขึ้น
ในส่วนเนื้อหาที่แตกต่างจากนิตยสารเล่มอื่นคือ นำเสนอข้อมูลหนังดังเข้าโรงทั่วไปแล้ว ยังเน้นในข้อมูลหนังนอกกระแสเป็นหลัก เช่น คอลัมน์ world movie map, world wild world, world preview ที่เน้นหนังอื่นๆ ในโลกนี้นอกเหนือจากฮอลลีวู้ด ส่วนคอลัมน์หนังไทย เช่น Bioscope community แวดวงภาพยนตร์สั้น นอกจากนี้ยังมีคอลัมน์วิจารณ์หนังที่แตกต่างจากนิตยสารอื่นอย่าง This is life การวิจารณ์หนังด้วยจิตวิทยา และ Symbolic corner พูดถึงสัญลักษณ์ที่ซ่อนอยู่ในหนังต่างๆ  ในส่วนที่เน้นด้านวิชาการ และเป็นส่วนที่ได้รับความสนใจมาก คือ เขียนบทภาพยนตร์ในคอลัมน์ Art of Screenwriting
นอกจากนี้ไบโอสโคปยังมีรายการวิทยุ และการมอบรางวัลไบโอสโคปอวอร์ดสนี้มีการมอบมาตั้งแต่ปี พ.ศ. 2546
19 พฤษภาคม
วันที่ 19 พฤษภาคม เป็นวันที่ 139 ของปี (วันที่ 140 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 226 วันในปีนั้น
ดับเบิลยูดับเบิลยูอี วันไนท์สแตนด์
วันไนท์สแตนด์ เป็นศึกใหญ่ของ WWE ที่จัดขึ้นในปี ค.ศ. 2005 ถึง ค.ศ. 2008 แต่เดิมที่เป็นรายการเพย์-เพอร์-วิวของค่าย ECW มาก่อนตั้งแต่ปี ค.ศ. 2005 ถึง ค.ศ. 2006 แต่หลังจากนั้นก็ได้ถูกนำมาจัดเป็นรายการเพย์-เพอร์-วิวของ WWE แทน โดยแมทช์ส่วนใหญ่เป็นแมทช์ประเภทเอ็กซ์ตรีม (ไม่มีกฎกติกา สามารถใช้อาวุธได้) และยังมีแมทช์ประเภทกรงเหล็กอีกด้วย ภายหลังรายการนี้ได้ถูกยุบไปในปี ค.ศ. 2009 และรายการที่มาแทน คือ ดับเบิลยูดับเบิลยูอี เอ็กซ์ตรีมรูลส์
แหล่งข้อมูลอื่น
WWE One Night Stand 원 나잇 스탠드 WWE One Night Stand
วอลเลย์บอลหญิงชิงแชมป์โลก 2014 รอบคัดเลือก โซนยุโรป
วอลเลย์บอลหญิงชิงแชมป์โลก 2014 รอบคัดเลือก CEV หาสมาชิกทั้ง9ประเทศ เพื่อเข้าร่วมการแข่งขัน ที่อิตาลี ทั้งสองทีมที่ดีที่สุดการจัดอันดับจากปี 2013 วอลเลย์บอลหญิงชิงแชมป์ยุโรปบวกเจ็ดทีมจากการแข่งขันรอบคัดเลือกวอลเลย์บอลชิงแชมป์โลก
การจับฉลาก
41ทีมชาติ ซีอีวี เข้าคัดเลือก ทีมงานมีการกระจายไปตามตำแหน่งของพวกเขาใน ซีอีวี หญิงทีมชาติ การจัดอันดับของสมาพันธ์ ณ 1 มกราคม 2013 (การจัดอันดับที่แสดงในวงเล็บ) องค์ประกอบของกลุ่มถูกกำหนดโดยคำนึงถึง - เท่าที่เป็นไป - ที่ตั้งทางภูมิศาสตร์ของประเทศต่างๆ ทีมอันดับ 1-12 ไม่ได้แข่งขันในรอบแรกและครั้งที่สองและจะมีคัดเลือกสำหรับรอบที่สาม (รัสเซียและเยอรมนีได้ผ่านการแข่งขันวอลเลย์บอลชิงแชมป์ยุโรป)
20 ทีมที่เหลือมีการกระจายไปตามตำแหน่งของพวกเขา การจัดอันดับของสมาพันธ์ ณ 1 มกราคม 2013 (การจัดอันดับที่แสดงในวงเล็บ)
ประเทศนามิเบียในโอลิมปิกเยาวชนฤดูร้อน 2010
ประเทศนามิเบีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาตินามิเบียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 6 คน ใน 5 ชนิดกีฬา ผลการแข่งขันครั้งนี้ประเทศนามิเบียไม่ได้รับเหรียญรางวัล
กรีฑา
ผลการแข่งขันดังนี้ :
ประเทศเซนต์ลูเชีย
เซนต์ลูเชีย (Saint Lucia; Sainte-Lucie) เป็นประเทศที่เป็นเกาะ ตั้งอยู่ทางทิศตะวันออกของทะเลแคริบเบียน และติดกับมหาสมุทรแอตแลนติก เซนต์ลูเชียเป็นส่วนหนึ่งของหมู่เกาะเลสเซอร์แอนทิลลีส (Lesser Antilles) โดยอยู่ทางทิศเหนือของประเทศเซนต์วินเซนต์และเกรนาดีนส์ ทางตะวันตกเฉียงเหนือของประเทศบาร์เบโดส และทางทิศใต้ของเกาะมาร์ตินีกของฝรั่งเศส กินพื้นที่ 617 km2 และรายงานประชากรตามสำมะโน ค.ศ. 2010 ที่ 165,595 คน
ประเทศเซนต์ลูเชียรู้จักในนาม "Helen of the West"
ศัพทมูล
มีการตั้งชื่อเซนต์ลูเชียตามนักบุญลูซีแห่งซีรากูซา (ค.ศ. 283 – 304) เซนต์ลูเชียและไอร์แลนด์เป็นรัฐอธิปไตยเพียงสองประเทศบนโลกที่ตั้งชื่อประเทศตามผู้หญิง (ไอร์แลนด์ตั้งชื่อตามเทพีแห่งการเจริญพันธุ์ของเซลติก Eire) อย่างไรก็ตาม เซนต์ลูเชียเป็นประเทศเดียวที่ตั้งชื่อตามบุคคลที่มีจริงทางประวัติศาสตร์ ตำนานระบุว่าเรือของนักเดินเรือฝรั่งเศสอัปปางบนเกาะในวันที่ 13 ธันวาคม ตรงกับวันฉลองนักบุญลูซี ทำให้พวกเขาตั้งชื่อเกาะตามเธอเพื่อเป็นการให้เกียรติ
ประวัติศาสตร์
เซนต์ลูเชียเป็นหนึ่งในหมู่เกาะวินด์เวิร์ด (Windward Islands) ได้รับการตั้งชื่อตามนามของนักบุญลูซีแห่งไซราคิวส์ ซึ่งเป็นนักบวชในศาสนาคริสต์นิกายโรมันคาทอลิก ชาวยุโรปมาเยือนเซนต์ลูเชียครั้งแรกประมาณปี พ.ศ. 2043 มีการทำสนธิสัญญาระหว่างชนพื้นเมืองที่นี่กับฝรั่งเศส ทำให้เซนต์ลูเชียก็ตกเป็นอาณานิคมของฝรั่งเศสในปี พ.ศ. 2203 ในระหว่างปี พ.ศ. 2206-2210 เซนต์ลูเชียถูกอังกฤษเข้ายึดครอง และต่อมา เกิดสงครามแย่งชิงเซนต์ลูเชียระหว่างอังกฤษกับฝรั่งเศสทั้งหมด 14 ครั้ง จนท้ายที่สุด อังกฤษสามารถยึดครองเซนต์ลูเชียได้สมบูรณ์ในปี พ.ศ. 2357  เซนต์ลูเชียเริ่มใช้การปกครองระบอบประชาธิปไตยแบบมีผู้แทน ในปี พ.ศ. 2467 (เริ่มเปิดให้มีการออกเสียงของประชาชนในปี พ.ศ. 2496) และในระหว่างปี พ.ศ. 2501-2505 เซนต์ลูเชียได้เข้าเป็นสมาชิกสหพันธรัฐเวสต์อินดีส ท้ายที่สุด ในวันที่ 22 กุมภาพันธ์ พ.ศ. 2522 เซนต์ลูเชียได้รับเอกราช และเป็นส่วนหนึ่งของเครือจักรภพอังกฤษ ดังนั้นในวันนี้ของทุก ๆ ปีจึงถือเป็นวันหยุดสำคัญประจำชาติ นอกจากนี้วันที่ 22 กุมภาพันธ์ ยังบังเอิญตรงกับวันเกิดของนักการทูตอังกฤษที่มีชื่อเสียงชื่อ ลูเซีย ลาดี (Lucia Ladi) อีกด้วย
ภูมิศาสตร์
เซนต์ลูเชียมีลักษณะเป็นเกาะภูเขาไฟที่มีภูมิประเทศมีความเป็นภูเขามากกว่าเกาะอื่น ๆ ในแถบทะเลแคริบเบียนส่วนใหญ่ โดยจุดที่สูงที่สุดของประเทศอยู่ที่เขากีมี ตั้งอยู่เหนือระดับน้ำทะเลที่ 950 m ส่วนเขา Pitons ที่เป็นภูเขาสองลูก เป็นแลนด์มาร์กที่โด่งดังที่สุดของเกาะ  ทอดตัวระหว่างเขตซูฟรีแยร์และเขตชัวเซิล ทางด้านทิศตะวันตกของเกาะ ป่าไม้ครอบคลุมพื้นที่ประมาณ 77% ของพื้นที่ทั้งหมด
นอกจากนี้ยังมีเกาะขนาดเล็กจำนวนมากริมชายฝั่ง โดยเกาะที่ใหญ่ที่สุดคือหมู่เกาะมาเรียทางตะวันออกเฉียงใต้
เมืองหลวงของประเทศนี้คือแคสตรีส์ (ประชากร 60,263) ซึ่งมีประชากร 32.4% อาศัยอยู่ในกรุงนี้ ส่วนเมืองหลักอื่น ๆ ได้แก่ Gros Islet, ซูฟรีแยร์ และวีเยอฟอร์ ประชากรในประเทศมักกระจุกอยู่บริเวณรอบชายฝั่ง โดยบริเวณภายในมีประชากรเปราะบาง เนื่องจากป่าที่ชุกชุม
ภูมิอากาศ
ลักษณะภูมิอากาศของเซนต์ลูเชียเป็นแบบเขตร้อน และได้รับอิทธิพลจากลมสินค้าตะวันออกเฉียงเหนือ อากาศจะแห้งในช่วงเดือนมกราคมถึงเมษายน และฝนตกชุกในช่วงเดือนพฤษภาคมถึงพฤศจิกายน
การเมืองการปกครอง
ในฐานะที่เป็นสมาชิกของเครือจักรภพ เซนต์ลูเชียมีสมเด็จพระเจ้าชาลส์ที่ 3 เป็นประมุขของประเทศ อย่างไรก็ตาม อำนาจในการปกครองประเทศจะอยู่ที่รัฐบาลโดยนายกรัฐมนตรีและคณะรัฐมนตรี  โดยปกตินายกรัฐมนตรีจะมาจากหัวหน้าพรรคการเมืองที่ชนะการเลือกตั้ง โดยในรัฐสภา ประกอบด้วยสภาผู้แทนราษฎร 17 คน และวุฒิสภา 11 คน
เซนต์ลูเชีย เป็นหนึ่งในสมาชิกของประชาคมแคริบเบียน (Caribbean Community: CARICOM) และองค์การรัฐแคริบเบียนตะวันออก (Organisation of Eastern Caribbean States: OECS)
ตุลาการ
คณะรัฐมนตรีแต่งตั้งโดยผู้สำเร็จราชการ ภายใต้การเสนอของนายกรัฐมนตรี โดยทั่วไปนายกรัฐมนตรี มาจากหัวหน้าพรรคที่ได้คะแนนเสียงข้างมาก ซึ่งได้รับการแต่งตั้งจากผู้สำเร็จราชการ
การแบ่งเขตการปกครอง
http://upload.wikimedia.org/wikipedia/commons/7/75/Coat_of_Arms_of_Saint_Lucia.svg
โครงสร้าง
เศรษฐกิจของเซนต์ลูเชียขึ้นอยู่กับผลิตภัณฑ์จากกล้วยและอุตสาหกรรมการท่องเที่ยว รวมถึงอุตสาหกรรมขนาดเล็กบางส่วน  ประเทศเซนต์ลูเชียมีกิจการทางด้านเกษตรกรรมทั้งขนาดเล็กและขนาดกลางเกิดขึ้นเป็นจำนวนมาก  และภาษีจากภาคเกษตรกรรมก็มีส่วนในการเปลี่ยนแปลงทางเศรษฐกิจและสังคมของประเทศเป็นอย่างมากตั้งแต่ พ.ศ. 2503
การท่องเที่ยว
อุตสาหกรรมการท่องเที่ยวของเซนต์ลูเชียมีความสำคัญอย่างมากต่อเศรษฐกิจของประเทศรองจากการส่งออกผลิตภัณฑ์จากกล้วย และเป็นที่คาดหวังว่าอุตสาหรรมท่องเที่ยวจะเจริญเติบโตต่อไปเรื่อย ๆ เนื่องจากปัจจุบันตลาดการส่งออกกล้วยเริ่มมีการแข่งขันที่สูงขึ้น ทุก ๆ ปีในช่วง dry season (มกราคม − เมษายน) นักท่องเที่ยวนิยมเดินทางไปเซนต์ลูเชีย โดยสิ่งที่ดึงดูดนักท่องเที่ยวได้มากก็คือลักษณะภูมิประเทศและภูมิอากาศที่เป็นเขตร้อน รวมถึงชายหาดและรีสอร์ทต่าง ๆ มากมาย นอกจากนี้ สิ่งอื่น ๆ ที่สามารถดึงดูดนักท่องเที่ยว ได้แก่ การเป็นเกาะภูเขาไฟ สวนพฤกษศาสตร์ ป่าดิบชื้น (Rainforest) และอุทยานแห่งชาติเกาะพิเจียน
เชื้อชาติ
ประชากรมากกว่า 90% ของประเทศสืบเชื้อสายมาจากชาวแอฟริกา ประมาณร้อยละ 5 ของประชากรทั้งหมดเป็นลูกครึ่งระหว่างชาวผิวขาวกับผิวดำ คนกลุ่มนี้มีความสำคัญอย่างมากต่อเศรษฐกิจของประเทศ นอกจากนี้เซนต์ลูเชียยังมีประชากรเชื้อสายอื่น ๆ อีก ได้แก่ อินโด-แคริบเบียน (อินเดีย) ประมาณร้อยละ 3 และมีเพียงร้อยละ 1.1 ที่เป็นชาวยุโรปแท้ (สืบเชื้อสายฝรั่งเศส อังกฤษ สกอตแลนด์ หรือไอร์แลนด์ ตั้งแต่ยุคล่าอาณานิคม)
ศาสนา
ศาสนาหลักในเซนต์ลูเชียคือศาสนาคริสต์ ประมาณ 61.5% ของประชากรนับถือนิกายโรมันคาทอลิก ส่วนอีก 25.5% นับถือนิกายโปรเตสแตนต์ (รวมเซเวนต์เดย์แอดเวนทิสต์ 10.4%, เพนเทคอสทัล 8.9%, แบปติสต์ 2.2%, แองกลิคัน 1.6%, เชิร์ชออฟก็อด 1.5%, โปรเตสแตนต์อื่น ๆ 0.9%) อีแวนเจลิคอลมีประชากรที่นับถือ 2.3% และพยานพระยะโฮวามีผู้นับถือ 1.1% นอกจากนี้ ประมาณ 1.9% ของประชากรนับถือขบวนการราสตาฟารี ศาสนาอื่น ๆในประเทศได้แก่ฮินดู, บาไฮ, ยูดาห์ และพุทธ
วัฒนธรรม
วัฒนธรรมของเซนต์ลูเชียมีประวัติศาสตร์มายาวนาน โดยได้รับอิทธิพลมาจากวัฒนธรรมแอฟริกา, ฝรั่งเศส และอังกฤษ  หนึ่งในภาษาที่สองของประเทศ คือ ภาษา Kreole เป็นภาษาที่เป็นที่เป็นรูปแบบหนึ่งของภาษาฝรั่งเศส เกทะกะพี
ดนตรีและการเต้นรำ
การเต้นรำแบบพื้นเมืองที่เป็นที่นิยมในเซนต์ลูเชีย คือ กาดรีย์ (Quadrille) นอกจากนี้ ในส่วนของดนตรี เซนต์ลูเชียมีดนตรีพื้นบ้านที่เป็นจุดแข็งไม่แพ้ดนตรีประเภท soca zouk หรือ reggae ของชาวแคริบเบียนแห่งอื่น ๆ และทุก ๆ ปี เริ่มตั้งแต่ปี พ.ศ. 2535 เซนต์ลูเชียจะเป็นเจ้าภาพในการจัดงานเทศกาลเพลงแจ๊สที่มีชื่อเสียงในระดับนานาชาติ
พระยาราชวังสัน (ฉิม)
พระยาราชวังสัน (ฉิม) เป็นบุตรของพระยาราชวังสัน (แม้น)เกิดในสมัยรัชกาลที่ 1 ไม่ทราบปี ได้ดำรงตำแหน่งจางวางอาสาจาม มีบรรดาศักดิ์เป็นพระยาราชวังสันในสมัยรัชกาลที่ 2 ผลงานของท่านได้แก่
ท่านถึงแก่อนิจกรรมในสมัยรัชกาลที่ 3 ไม่ทราบปี ศพฝังอยู่ที่มัสยิดต้นสน
บุตรของท่านชื่อนก ได้ดำรงตำแหน่งจางวางอาสาจามสืบต่อมา
ผู้หญิงคนนั้นชื่อบุญรอด
ผู้หญิงคนนั้นชื่อบุญรอด เป็นนวนิยายไทย เป็นบทประพันธ์ของ โบตั๋น เป็นเรื่องราวเหตุการณ์ก่อนหน้า ทองเนื้อเก้า เป็นนวนิยายสะท้อนสังคมของคนที่ต้องต่อสู้กับการดำเนินชีวิต ทั้งปัญหา เศรษฐกิจ และค่านิยมของสังคม โดยเน้นให้เห็นถึงความด้อยโอกาสของเพศหญิง นวนิยายได้รับรางวัลชมเชยประจำปี 2524 จากคณะกรรมการพัฒนาหนังสือแห่งชาติ ในงานสัปดาห์หนังสือแห่งชาติ
นวนิยายเป็นเรื่องราวของ บุญรอด เป็นผู้หญิงบ้านนอกแต่เป็นคนฉลาดทำงานในร้านอาหาร ในช่วงสงครามเวียดนาม สหรัฐอเมริกาใช้ประเทศไทยเป็นฐานทัพ เหล่าทหารอเมริกันกระจายตัวทั่วประเทศจนเกิดธุรกิจกลางคืนทั้งไนต์คลับ บาร์ให้เหล่าทหารได้ผ่อนคลาย รวมทั้งอาชีพเมียเช่า โดยมีทหารมาจีบบุญรอด แต่บุญรอดยืนยันที่จะไม่ก้าวเข้าสู่อาชีพดังกล่าวเหมือนพี่สาวของเธอที่ทำงานนี้จนมีลูกติดจากผัวฝรั่งถึง 2 คน บุญรอดใช้ความฉลาด ขยันที่จะเรียนรู้และอดทนสร้างโอกาสให้แก่ตัวเองท่ามกลางคำสบประมาทต่าง ๆ นานา
นวนิยายเรื่องนี้นำมาสร้างเป็นละครฉบับแรกปี พ.ศ. 2526 ทางช่อง 7 โดยทีมผู้จัดจากค่ายกันตนา ผู้รับบทบุญรอดคือ มยุรา เศวตศิลา อีก 2 ปีถัดมา ในปี พ.ศ. 2528 นำมาสร้างเป็นภาพยนตร์โดยไฟว์สตาร์ โปรดักชั่น นำแสดงโดยลินดา ค้าธัญเจริญ ปี พ.ศ. 2543 ช่อง 3 นำมาสร้างเป็นละคร โดยจันทร์จิรา จูแจ้ง มาสวมบทบุญรอด ในฉบับที่ 4 สร้างเป็นละครทางช่องวัน โดยเอ็กแซ็กท์ – ซีเนริโอ และ ๙ แสน สตูดิโอ ผู้รับบทบุญรอดคือ ศิรพันธ์ วัฒนจินดา
วัดหนังราชวรวิหาร
วัดหนัง เป็นพระอารามหลวงชั้นตรี ชนิดราชวรวิหาร สร้างขึ้นประมาณปลายสมัยกรุงศรีอยุธยา ไม่ปรากฏผู้สร้าง วัดนี้เป็นวัดโบราณ เป็นวัดร้างมากว่า 200 ปีแล้ว ตั้งอยู่ ณ ฝั่งขวาหรือนัยหนึ่ง ฝั่งเหนือคลองด่าน แขวงบางค้อ เขตจอมทอง กรุงเทพมหานคร เลขประจำวัด 200 เดิมเป็นวัดราษฎร์ มีสืบมาแต่โบราณ มีนามว่าวัดหนังมาแต่เดิม และได้รับการสถาปนาเป็นพระอารามหลวงเมื่อปี พ.ศ. 2460 เมื่อพระบาทสมเด็จพระนั่งเกล้าเจ้าอยู่หัวเสด็จขึ้นครองราชย์เป็นพระมหากษัตริย์สืบต่อจากพระบาทสมเด็จพระพุทธเลิศหล้านภาลัย เมื่อปี พ.ศ. 2367 ในสมัยของพระองค์ท่าน พระบาทสมเด็จพระนั่งเกล้าเจ้าอยู่หัวทรงพระกรุณาโปรดเกล้า ฯ ให้ทำการฉลองวัดหนัง ณ วันที่ 2 ธันวาคม พ.ศ. 2380 นั่นเอง การเริ่มสถาปนาคงอยู่ในระหว่าง พ.ศ. 2367 ถึง พ.ศ. 2378 และปรากฏเจ้าอาวาสมาจนถึงปัจจุบันถึง 9 พระองค์ และเจ้าอาวาสรูปปัจจุบันคือ พระวิเชียรโมลี (ขวัญชัย นิติสาโร) เริ่มดำรงตำแหน่งตั้งแต่ปี พ.ศ. 2553 สืบต่อจากพระธรรมศีลาจารย์ (สุกรี สุตาคโม)
การสถาปนาวัด
การสถาปนาวัดหนังคงจะอยู่ในพระบรมราชูปถัมภ์ แต่ไม่ทราบว่าทรงพระกรุณาโปรดเกล้า ฯ ให้ใครบ้างเป็นผู้ดูแลการก่อสร้าง แต่มีปรากฏในพงศาวดารภาคที่ 33 บุพภาคพระธรรมเทศนาเฉลิมพระเกียรติพระบาทสมเด็จพระนั่งเกล้าเจ้าอยู่หัว พระราชนิพนธ์ในพระบาทสมเด็จพระจุลจอมเกล้าเจ้าอยู่หัวว่า กรมหมื่นพิทักษ์ทรงเป็นนายด่านทำการจนแล้วสำเร็จ
ฮาย ชุติมา
ฮาย ชุติมา (25 กันยายน พ.ศ. 2541 –) เป็นนักร้องเพลงลูกทุ่งหญิงชาวไทยสังกัดแกรมมี่โกลด์ มีผลงานเพลง อาทิ ช้าเอิ่งเอย, เทลงเทเลย
เกิดที่อำเภอเมืองสุพรรณบุรี จังหวัดสุพรรณบุรี จบระดับชั้นปริญญาตรีที่มหาวิทยาลัยหอการค้าไทย เธอเริ่มร้องเพลงอย่างจริงจังตั้งแต่ระดับอุดมศึกษาชั้นปีที่ 1 จากการที่เธอเข้าร่วมกับวงดนตรีโปงลางของโรงเรียน เมื่อเธอศึกษาต่อในระดับมหาวิทยาลัย เธอได้รับงานร้องเพลงกับวงดนตรีในจังหวัดสุพรรณบุรีเพื่อหารายได้ และยังโคฟเวอร์เพลงในยูทูบ จนกระทั่งสลา คุณวุฒิเห็นความสามารถและแววของเธอ จึงชักชวนเธอเข้าสู่การเป็นศิลปินในสังกัดแกรมมี่โกลด์
ประวัติ
เธอเกิดเมื่อวันศุกร์ที่ 25 กันยายน พ.ศ. 2541 ที่อำเภอเมืองสุพรรณบุรี จังหวัดสุพรรณบุรี ได้รองชนะเลิศอันดับที่ 1 ศึกวันดวลเพลง เสาร์ ๕ ฤดูกาลที่ 2 และ แชมป์ ศึกวันดวลเพลง  10 สมัย สำเร็จการศึกษาระดับปริญญาตรี คณะนิเทศศาสตร์สาขา การสื่อสารการตลาดดิจิทัล มหาวิทยาลัยหอการค้าไทย และ จบการศึกษาเมื่อปี พ.ศ. 2564
เพลงที่ไปรับเชิญร้อง
เพลงที่ฮายได้มีส่วนร่วมในการการร้อง
โรคภูมิต้านตนเอง
โรคภูมิต้านตนเอง (autoimmune disease) หรือ​ โรค​พุ่มพวง​ เกิดจากภาวะภูมิต้านตนเองที่ภูมิคุ้มกันของร่างกายเกิดตอบสนองต่อสารหรือเนื้อเยื่อที่มีอยู่เป็นปกติในร่างกาย อาจเกิดกับอวัยวะใดอวัยวะหนึ่ง (เช่น ต่อมไทรอยด์อักเสบแบบภูมิต้านตนเอง) หรือเนื้อเยื่อประเภทหนึ่งๆ ในบริเวณต่างๆ (เช่น กลุ่มอาการกูดปาสเจอร์ ที่เกิดภูมิต้านตนเองต่อชั้น basement membrane ของปอดและไต) ก็ได้
อิชมาเอล
อิชมาเอล (ศัพท์ศาสนายูดาห์และศาสนาคริสต์) หรือ อิสมาอีล (ศัพท์ศาสนาอิสลาม) (Ishmael; إسماعيل /อิสมาอีล/; יִשְׁמָעֵאל /ยิชมาเอล/) เป็นบุคคลสำคัญในศาสนาอับราฮัม และเป็นเราะซูลของอัลลอฮ์ตามคติของศาสนาอิสลาม
อิชมาเอลเป็นบุตรของอับราฮัม (อิบรอฮีม) และนางฮาการ์ (ฮาญัร)
ความหมายของชื่อ
อิชมาเอล มีชื่อมาจากภาษาฮีบรูว่า יִשְׁמָעֵאל แปลว่า พระเจ้าทรงรับฟัง เพราะเมื่อนางฮาการ์ตั้งครรภ์นั้น ก็ถูกนางซาราห์ภรรยาของฮับราฮัมข่มเหง จึงคิดหนีจากไป แต่เมื่อระหว่างทางนางฮาการ์ ได้พบกับทูตของพระเจ้า ทูตของพระเจ้าได้กล่าวอวยพรแก่นางว่า "เราจะให้พงศ์พันธุ์ของเจ้าทวีมากขึ้นจนนับไม่ถ้วน" และได้สั่งให้นางกลับไป พร้อมกับให้ตั้งชื่อบุตรของนางว่า "อิชมาเอล" เพราะพระเจ้าทรงรับฟังความทุกข์ร้อนของนาง
กำเนิดอิชมาเอล
เนื่องจากเดิมทีนางซาราห์ ภรรยาของอับราฮัมเป็นหมัน นางจึงยกนางฮาการ์ สาวใช้ชาวอียิปต์ของนางให้เป็นภรรยาของอับราฮัมด้วย แต่เมื่อนางฮาการ์ตั้งครรภ์และคลอดบุตรชาย อับราฮัมจึงให้ชื่อว่า อิชมาเอล เมื่ออิชมาเอลเกิดนั้น อับราฮัมมีอายุได้ 86 ปี
นางฮาการ์และอิชมาเอลถูกขับไล่
นางฮาการ์และอิชมาเอลมักกระด้างกระเดื่องต่อนางซาราห์อยู่เสมอ จนกระทั่งเมื่ออิชมาเอลอายุได้ 15 ปี พระเจ้าก็ทรงรักษาพระสัญญาของพระองค์ โดยทรงประทานบุตรชายให้แก่อับราฮัม โดยนางซาราห์ตั้งครรภ์ และเมื่อคลอดออกมา อับราฮัมจึงตั้งชื่อให้ว่า อิสอัค ฝ่ายอิชมาเอลและนางฮาการ์ ประพฤติตนลบหลู่และแข็งข้อต่อนางซาราห์หนักขึ้น ทั้งนางซาราห์ไม่ต้องการให้อิชมาเอลเป็นผู้รับมรดกจากอับราฮัม เป็นเหตุให้อับราฮับขับนางฮาการ์ออกจากครอบครัวไปพร้อมกับอิชมาเอล
เดิมทีอับราฮัมหนักใจที่จะขับไล่ทั้งคู่ แต่พระเจ้าทรงสัญญาว่า "...เราจะกระทำให้เป็นชนชาติหนึ่งด้วย เพราะเขาเป็นพงศ์พันธุ์ของเจ้า" เมื่อแยกจากอับราฮัม นางฮาการ์ และอิชมาเอลได้อาศัยอยู่ในปาราน และต่อมาลูกหลานของอิชมาเอลก็มีทั้งสิ้น 12 เผ่า ตั้งที่อยู่ตั้งแต่เมืองฮาวิลลาห์ จนถึงเมืองชูร์ (ระหว่างอิยิปต์ กับอัสซูเรีย)
สหรัฐในโอลิมปิกฤดูร้อน 1900
ประเทศสหรัฐ เข้าร่วมแข่งขันกีฬาโอลิมปิกฤดูร้อน ครั้งที่ 2 ค.ศ. 1900 (พ.ศ. 2443) ที่กรุงปารีส ประเทศฝรั่งเศส ระหว่างวันที่ 14 พฤษภาคม - 28 ตุลาคม พ.ศ. 2443 คณะกรรมการโอลิมปิกแห่งชาติสหรัฐเป็นผู้ทำหน้าที่ในการส่งนักกีฬาเข้าร่วมแข่งขันจำนวน 75 คน ใน 10 ชนิดกีฬา ผลการแข่งขันครั้งนี้ประเทศสหรัฐได้รับเหรียญรางวัลแบ่งเป็น 19 เหรียญทอง 14 เหรียญเงิน และ 14 เหรียญทองแดง รวมทั้งหมด 47 เหรียญ
อิชมาเอล
นางฮาการ์และอิชมาเอลถูกขับไล่
ชาวยิวและคริสต์ศาสนิกชนมีมุมมองต่ออิชมาเอลเป็นเสมือนคนต่างชาติ นักเทววิทยาบางท่านเชื่อว่าอิชมาเอลคือบรรพบุรุษของชาวเปอร์เซีย ในขณะที่คัมภีร์อัลกุรอานมีมุมมองที่ต่างกันออกไป ดังนั้นเรื่องราวของอิชมาเอล ในคัมภีร์ทั้งสองฉบับจึงแตกต่างกัน
สหรัฐในโอลิมปิกฤดูร้อน 1900
กรีฑา
ผลการแข่งขันดังนี้ :
อิชมาเอล
อิสมาอีลในศาสนาอิสลาม
ในคัมภีร์อัลกุรอาน อิสมาอีลเป็นบุตรคนโตของอิบรอฮีมกับนางฮาญัร และเป็นผู้ที่อิบรอฮีมจะต้องเชือดตามคำสั่งทดลองใจของอัลลอฮ์ แต่พระองค์ได้ให้มลาอิกะฮ์นำแกะไปให้ให้เชือดแทน เป็นที่มาของประเพณีกุรบานที่ทำกันในวันอีดุลอัฎฮา อิสมาอิลและอิบรอฮีมได้ร่วมกันสร้างกะอ์บะฮ์ซึ่งพระเจ้าก็ให้ขึ้นไปบนยอดเพื่อป่าวประกาศเรียกให้คนมาประกอบพิธีฮัจญ์ และที่ใต้วิหารกะอฺบะหฺมีตาน้ำที่ไม่เคยแห้งจนถึงปัจจุบัน เป็นตาน้ำที่เกิดขึ้น เมื่อฮาญัรให้กำเนิดแก่อิสมาอีล อิสมาอีลดิ้นและถีบที่พื้นทะเล แล้วเกิดปาฏิหาริย์มีตาน้ำไหลออกมา อันได้แก่ตาน้ำซัมซัม
จีตรา
จีตรา (Jitra; 日得拉) เป็นทั้งเมืองและตำบลในอำเภอกูบังปาซู ทางภาคเหนือของรัฐเกอดะฮ์ ประเทศมาเลเซีย โดยเป็นเมืองที่ใหญ่เป็นอันดับ 4 ในรัฐเกอดะฮ์ เป็นรองจากอาโลร์เซอตาร์, ซูไงเปอตานี และกูลิม
สถานที่ท่องเที่ยว
สถานที่ท่องเที่ยวที่สำคัญในจีตรา ได้แก่: สวนดารุลอามัน, สวนร็อกกีด็อก, เจ็นดลปูลุตโจ และบูกิตวัง
รถยนต์
ทางหลวงสหพันธ์มาเลเซียหมายเลข 1 เป็นเส้นทางหลักที่ผ่านเมืองจีตรา โดยเริ่มตั้งแต่อาโลร์เซอตาร์ เมืองหลวงของรัฐ ยาวไปจนถึงบูกิตกายูฮีตัม และชายแดนประเทศไทย
อัสแซสซินส์ครีด วัลฮัลลา
อัสแซสซินส์ครีด วัลฮัลลา (Assassin's Creed Valhalla) เป็นวิดีโอเกมประเภทแอ็กชันเล่นตามบทบาทที่ได้รับการพัฒนาขึ้นโดยยูบิซอฟต์ มอนทรีออล และเผยแพร่โดยยูบิซอฟต์ เป็นภาคใหญ่อันดับที่สิบสองในชุดอัสแซสซินส์ครีด และเป็นภาคที่สืบมาจากอัสแซสซินส์ครีด โอดิสซี ที่ถูกปล่อยออกมาในปี 2561 ท้องเรื่องในเกมนี้อยู่ในช่วงคริสต์ศักราช 872 ถึง 878 โดยตัวเกมเล่าเรื่องราวสมมติในระหว่างการขยายดินแดนของไวกิงเข้าสู่เกาะอังกฤษ ผู้เล่นรับบทบาทเป็นเอโวร์ วารินโดตตีร์ ผู้จู่โจมชาวไวกิงที่พยายามสร้างเผ่าไวกิงใหม่ในอังกฤษ และได้เข้าไปผัวพันกับความขัดแย้งที่มีมาอย่างยาวนานหลายศตวรรษ ระหว่างกลุ่มภารดรภาพแห่งอัสแซสซินส์ผู้ซึ่งต่อสู้เพื่อสันติภาพและเสรีภาพ และอัศวินเทมพลาร์ผู้ซึ่งปรารถนาสันติภาพโดยการควบคุมและครอบงำ ส่วนเนื้อเรื่องยุคปัจจุบันมีท้องเรื่องอยู่ในศตวรรษที่ 21 และดำเนินเรื่องโดยไลลา แฮสซัน สมาชิกกลุ่มอัสแซสซินส์ที่ย้อนเวลากลับไปศึกษาความทรงจำของเอโวร์ เพื่อหาวิธีกอบกู้โลกจากการถูกทำลาย
การพัฒนาเกมเริ่มต้นขึ้นในปี 2560 ช่วงประมาณการเปิดตัวเกมอัสแซสซินส์ครีด ออริจินส์ โดยมียูบิซอฟต์ มอนทรีออลเป็นผู้นำการพัฒนาต่อมาอีกเป็นเวลาสามปี โดยการช่วยเหลือจากสตูดิโออื่น ๆ อีก 14 แห่งทั่วโลกของยูบิซอฟต์รวมถึงสเปราซอฟต์ โดยมีผู้เกี่ยวข้องกับการพัฒนาเกมในชุดอัสแซสซินส์ครีดจำนวนมากที่ร่วมในการพัฒนาภาควัลฮัลลา รวมไปถึงอัชราฟ อิสมาอิล ผู้ซึ่งเคยรับหน้าที่ผู้กำกับศิลป์ของเกมอัสแซสซินส์ครีด 4: แบล็กแฟล็ก (2556) และเกมภาคออริจินส์, ดาร์บี แมกเดวิต ผู้เขียนบทในภาคแบล็กแฟล็ก และอัสแซสซินส์ครีด: เรฟเวอเลชันส์ (2554) และผู้ร่วมเขียนบทในอัสแซสซินส์ครีด ยูนิตี (2557) และยังมีเยสเปอร์ คึดและซาราห์ แชชเนอร์ ผู้แต่งเพลงของเกมร่วมกับไอนาร์ เซลวิค ในทำนองเดียวกันกับภาคออริจินส์ และ โอดิสซี ทีมงานได้ศึกษาวิจัยอย่างละเอียดเกี่ยวกับช่วงเวลาท้องเรื่องของเกม เพื่อทำให้โลกของเกมมีความถูกต้องตามประวัติศาสตร์ให้มากที่สุดเท่าที่จะทำได้ และยังได้รับแรงบัลดาลใจจากตำนานเทพนอร์สมาเป็นองค์ประกอบบางอย่างในการเล่าเรื่องด้วย ทีมงานยังพยายามแก้ไขปัญหาต่าง ๆ ที่พบในภาคโอดิสซีด้วย เช่น ความยากจนเกินไป การให้ความสนใจในความขัดแย้งระหว่างอัสแซสซินและเทมพลาส์ที่น้อยเกินไป และการขาดองค์ประกอบในเกมอัสแซสซินส์ครีดดั้งเดิม เช่น การแอบในหมู่ชน (social stealth)
วัลฮัลลา ถูกเผยแพร่ลงในไมโครซอฟท์ วินโดวส์ เพลย์สเตชัน 4 เอกซ์บอกซ์วัน เอกซ์บอกซ์ซีรีส์เอกซ์และซีรีส์เอส และสตาเดีย ในวันที่ 10 พฤศจิกายน 2563 และในรุ่นเพลย์สเตชัน 5 ในวันที่ 12 พฤศจิกายน ตัวเกมได้รับการวิจารณ์เชิงบวกโดยทั่วไป โดยได้รับการยกย่องในด้านการเล่าเรื่อง ตัวละคร การพากย์เสียง ภาพ เพลงประกอบ การออกแบบโลกในเกม และการเชื่อมโยงระหว่างกันของกิจกรรม ในขณะที่ถูกวิพากษ์ในด้านความยาวของเกม ปัญหาด้านเทคนิค และโครงสร้างเกมที่ซ้ำเดิม นอกจากนี้ยังก่อให้เกิดความขัดแย้งในช่วงแรกในหมู่ผู้เล่น ในแง่ของการจัดลำดับความสำคัญด้านธุรกรรมไมโครทรานแซกชันในมุมของยูบิซอฟต์มากกว่าการอัปเดตเกมด้วย เกมในภาคนี้มีการเปิดตัวยิ่งใหญ่ที่สุดในบรรดาซีรีส์อัสแซสซินส์ครีด โดยมียอดจำหน่ายมากที่สุดภายในสัปดาห์แรก และกลายเป็นเกมที่ทำกำไรให้กับยูบิซอฟต์มากที่สุดตลอดกาลอันดับที่สอง ยูบิซอฟต์ยังมีการสนับสนุนภาควัลฮัลลา ด้วยเนื้อหาดาวน์โหลดเพิ่มเติมได้หลายรายการ รวมถึงส่วนขยายเนื้อเรื่องแบบชำระเงิน 3 ส่วน กิจกรรมต่าง ๆ ในเกม และโหมด Discovery Tour พร้อมไกด์นำผู้เล่นสำรวจโลกแห่งอังกฤษยุคกลางและนอร์เวย์เพื่อจุดประสงค์ด้านการศึกษา
การเล่น
ในวัลฮัลลา ผู้เล่นจะได้รับบทบาทเป็นเอโวร์ (Eivor) ผู้นำโจมตีของชาวไวกิง ซึ่งผู้เล่นสามารถเลือกเล่นตัวเอโวร์นี้ได้ทั้งเป็นเพศชาย (พากย์เสียงโดยแมกนัส บรูน) และเพศหญิง (พากย์เสียงโดยซีซิลี สเตนสพิล) และยังสามารถเลือกทรงผม warpaint เสื้อผ้า และเสื้อเกราะได้ การต่อสู้ถูกเปลี่ยนเพื่อให้ถืออาวุธคู่ใดก็ได้ นอกจากนี้ยังคาดว่า "อีเกิลอาย" (Eagle Eye) จะกลับมาในรูปแบบของนกเรเวนซึ่งเป็นสัตว์เลี้ยงของเอโวร์ในเกมด้วย โดยผู้เล่นสามารถใช้นกเรเวนในการสอดแนมพื้นที่ใกล้เคียงเช่นเดียวกับนกที่ปรากฏอยู่ในภาคก่อนหน้าทั้งออริจินส์และโอดิสซี ตัวเกมจะพึ่งพาระบบการเลเวลแบบดั้งเดิมน้อยลง และมุ่งเน้นไปที่การเลือกทักษะผ่านสกิลทรีโดยความก้าวหน้าของตัวละครเอโวร์ตลอดเกมมากขึ้น ซึ่งศัตรูจะถูกจัดอันดับตามทักษะรวม ผู้เล่นสามารถเลือกตัวเลือกผ่านการสนทนาหรือตัวเลือกของเกม ซึ่งจะมีผลต่อตัวละครและพันธมิตรทางการเมืองและตัวละครที่ผู้เล่นไม่ได้ควบคุมอื่น ๆ
ความเด่นชัดกลางของเกมคือระบบการตั้งถื่นฐานที่ผู้เล่น ในฐานะเอโวร์ จะช่วยสร้างและเป็นผู้นำในระหว่างเกม อัชราฟ อิสมาอิล ผู้อำนวยการสร้างระบุถึงความสำคัญของระบบดังกล่าวว่า "สิ่งที่คุณกำลังทำอยู่ภายในเกม ในท้ายที่สุดแล้ว สิ่งเหล่านั้นจะกลับเข้าสู่ถิ่นฐาน ซึ่งสามารถเติบโตขึ้นและเจริญรุ่งเรืองขึ้นได้" ผู้เล่นยังสามารถควบคุมการก่อสร้างอาคารบางประเภทเพื่อประโยชน์ในการเล่นเกมได้ด้วย โดยในการก่อสร้างโครงสร้างเหล่านั้น ผู้เล่นจำเป็นต้องนำทัพไวกิงออกไปบุกปล้นเพื่อรวบรวมทรัพยากร การต่อสู้ทางทะเลก็จะกลับมาเช่นกัน แม้ว่าเรือที่ใช้จะมีความเร็วมากกว่าเพื่อเดินทาง ซึ่งจะถูกใช้เมื่อทำการปล้นหรือหลบหนีหลังจากการรบทางบกแล้ว มากกว่าจะโจมตีเรือลำอื่น
แม้วัลฮัลลาจะเป็นเกมผู้เล่นเดี่ยว แต่จะประกอบด้วยองค์ประกอบออนไลน์ เพื่อจุดประสงค์ในการสนับสนุนให้ผู้เล่นแบ่งปันความก้าวหน้าและความคิดสร้างสรรค์ของตน
สมมติฐาน
ในช่วง ค.ศ. 873 เอโวร์นำชาวไวกิงจากนอร์เวย์ไปตั้งถื่นฐานในอังกฤษยุคกลางเป็นส่วนหนึ่งของการรุกรานของไวกิงทั่วยุโรป ทำให้เกิดความขัดแย้งกับอาณาจักรของชาวแองโกล-แซกซันที่นำโดยพระเจ้าอัลเฟรดมหาราชพระเจ้าแผ่นดินแห่งราชอาณาจักรเวสเซกซ์ เกมจะมีทั้งราชอาณาจักรเวสเซกซ์ ราชอาณาจักรนอร์ทัมเบรีย ราชอาณาจักรอีสต์แองเกลีย และราชอาณาจักรเมอร์เซีย เกมดังกล่าวจะดำเนินต่อในส่วนของเนื้อเรื่องสมัยปัจจุบัน ที่ไลลา แฮสซัน อดีตนักวิจัยของบริษัทแอบสเตอร์โกอินดัสทรี ซึ่งปรากฏอยู่ในอัสแซสซินส์ครีด ออริจินส์ และโอดิสซี และความขัดแย้งระหว่างเทมพลาร์และเหล่าอัสแซสซินส์ที่เชื่อมโยงชุดเกมนี้เข้าด้วยกันด้วย
สโมสรฟุตบอลมิดเดิลส์เบรอ
สโมสรฟุตบอลมิดเดิลส์เบรอ เป็นสโมสรฟุตบอลในอังกฤษ ปัจจุบันเล่นอยู่ในอีเอฟแอลแชมเปียนชิป
ในฤดูกาล 2008/09 เดอะ โบโร่ในยุคของแกเร็ท เซาท์เกต ทำผลงานได้น่าผิดหวังในพรีเมียร์ลีก จนต้องตกชั้นลงไปเล่นในลีก เดอะ แชมเปี้ยนชิพ ลีกอันดับ 2 ของอังกฤษ โดย เดอะ โบโร ต้องตกมาเล่นเดอะ แชมเปี้ยนชิพ พร้อมกับ นิวคาสเซิ่ล ยูไนเต็ด(อันดับ 18) และ เวสต์บรอมวิช อัลเบี้ยน (อันดับ 20) และในฤดูกาล 2009-2010 สโมสรได้ขายนักเตะตัวสำคัญอย่าง สจ๊วต ดาวนิ่ง,ตุนกาย ซานลี่,อดัม จอห์นสัน,โรเบิร์ต ฮูธ ออกไปและในช่วงต้นฤดูกาลได้มีการปลด แกเร็ธ เซาท์เกต ออกจากตำแหน่งและได้ดึง กอร์ดอน สตรัคคั่น อดีตผู้จัดการทีมกลาสโกว์ เซลติกเข้ามาแทนที่
แบล็กแพนเทอร์
แบล็กแพนเทอร์ (Black Panther) มะปรางผู้ให้ศักติราชช    แห่งประเทศศรีเชียงใหม่
ประวัติการสร้างสรรค์
สแตน ลี และ แจ็ก เคอร์บี ได้สร้างแบล็กแพนเทอร์ซึ่งเป็นตัวละครผิวสีคนแรกของมาร์เวลขี้นมา โดยเขียนเรื่องให้เขาเผชิญหน้ากับแฟนทาสติกโฟร์ด้วยความเข้าใจผิดใน Fantastic Four ชุดที่ 1 เล่มที่ 52 (กรกฎาคม ค.ศ. 1966) และให้เขาสามารถเอาชนะสมาชิกของแฟนทาสติกโฟร์ได้ทุกคน ตัวจริงของเขา คือ ชัลลา นักวิทยาศาสตร์อัจฉริยะและผู้ปกครองประเทศวาคานดาในแอฟริกา ซึ่งเป็นประเทศที่ดูเหมือนชนเผ่าธรรมดา แต่แท้จริงแล้วกลับเป็นเพียงฉากบังหน้าซ่อนความเจริญของประเทศไว้ เพื่อไม่ให้ประเทศถูกรุกรานจากคนภายนอก โดยเรื่องราวต้นกำเนิดของเขานั้นได้ถูกเล่าใน Fantastic Four ฉบับถัดมา
แบล็กแพนเทอร์เป็นตัวละครสมทบในการ์ตูนหลายเรื่องจนกระทั่งเขาได้เปิดซีรีส์ของตัวเองในนิตยสารการ์ตูนล่องไพร Jungle Action เล่มที่ 5 (กรกฎาคม ค.ศ. 1973) และหลังจากนั้น ดอน แม็คเกรเกอร์ (Don McGregor) ก็ได้เขียนเรื่องยาวชุด Panther's Rage เล่าการผจญภัยของชัลลาที่กลับมาวาคานดา โดยซีรีส์ชุดนี้เป็นหนึ่งในเรื่องราวของแบล็กแพนเทอร์ที่มีเสียงตอบรับมากที่สุด
ภาพยนตร์
แชดวิก โบสแมน (Chadwick Boseman) รับบทเป็น ที'ชัลลา / แบล็กแพนเทอร์ ในจักรวาลภาพยนตร์มาร์เวล โดยในฉบับนี้ ที'ชัลลาเป็นเจ้าชายแห่งประเทศวาคานดาที่รับหน้าที่เป็นแบล็กแพนเทอร์ก่อนที่เขาจะได้ขึ้นเป็นกษัตริย์ เนื่องจากพ่อของเขาซึ่งเป็นกษัตริย์นั้นมีอายุมากเกินกว่าที่จะทำหน้าที่นี้ต่อไป ในภาพยนตร์ได้แสดงให้เห็นว่าเขามีความเร็ว ความคล่องแคล่ว ความแข็งแรงและความทนทานที่ยอดเยี่ยมเหนือคนทั่วไป โดยมีต้นกำเนิดพลังมาจากสมุนไพรรูปหัวใจเหมือนอย่างในคอมิกส์
เกร็ดเล็กเกร็ดน้อย
CNN Money หรือนิตยสาร TIME ได้ประมูลค่าของทรัพย์สินของตัวละครซูเปอร์ฮีโร โดยซูเปอร์ฮีโรที่รวยที่สุดในโลกคือแบล็กแพนเทอร์ เขามีทรัพย์สินคือแร่ไวเบรเนียมหนัก 10,000 ตัน มูลค่า 90,700,000,000 ล้านดอลลาร์สหรัฐ
แผ่นดินไหวในแคว้นเอมีเลีย-โรมัญญา พ.ศ. 2555
ในเดือนพฤษภาคม พ.ศ. 2555 เกิดแผ่นดินไหวครั้งใหญ่สองครั้งในอิตาลีตอนเหนือ ทำให้มีผู้เสียชีวิต 27 คนและความเสียหายเป็นวงกว้าง ในประเทศอิตาลีรู้จักกันในชื่อ '''แผ่นดินไหวในแคว้นเอมีเลีย ค.ศ. 2012''' เนื่องจากพื้นที่ที่ได้รับผลกระทบอยู่ในแคว้นเอมีเลีย
แผนดินไหวครั้งแรกในแคว้นเอมีเลีย-โรมัญญามีขนาด 6.1 เกิดขึ้นทางเหนือของเมืองโบโลญญาประมาณ 36 km ในวันที่ 20 พฤษภาคม เวลา 04:03 นาฬิกาตามเวลาท้องถิ่น (02:03 UTC) โดยจุดเหนือศูนย์เกิดแผ่นดินไหวอยู่ระหว่างฟีนาเลเอมีเลีย, บนเดโน และเซร์มีเด ภายหลังเกิดแผ่นดินไหวตาม 2 ครั้งที่มีขนาด 5.2 ครึ่งที่หนึ่งเกิดขึ้นหลังเหตุการณ์หลักประมาณหนึ่งชั่วโมง และครั้งที่สองเกิดขึ้นหลังเหตุการณ์หลักประมาณ 11 ชั่วโมง ทำให้มีผู้เสียชีวิต 7 คน
9 วันต่อมา เมื่อวันที่ 29 พฤษภาคม ก็เกิดแผ่นดินไหวขนาด 5.8 ในพื้นที่เดียวกัน ทำใหมีผู้เสียชีวิตเพิ่มเติม 20 คนและเกิดความเสียหายเป็นวงกว้าง โดยเฉพาะอาคารที่ทรุดโทรมลงจากแผ่นดินไหวในวันที่ 20 พฤษภาคม คราวนี้ จุดเหนือศูนย์เกิดแผ่นดินไหวอยู่ที่เมโดลลา โดยเกิดอยู่ในพื้นดินที่ความลึกประมาณ 10 km
ความเสียหาย
รายงานเบื้องต้นหลังเกิดเหตุแผ่นดินไหวในวันที่ 20 พฤษภาคมระบุผู้เสียชีวิต 7 คน ซึ่งรวมแรงงานก่อสร้าง 4 คนในโรงงานที่แฟร์รารา และผู้คนไร้ที่อยู่อาศัยประมาณ 5,000 คน สิ่งก่อสร้างที่มีความสำคัญทางประวัติศาสตร์อย่างน้อย 100 แห่งเสียหายหรือพังทลาบ โบสถ์หลายแห่งในเมืองรอบ ๆ จุดเหนือศูนย์เกิดแผ่นดินไหวได้รับความเสียหาย หนึ่งในหอคอยของ Castello Estense เสียหายจากแผ่นดินไหว หอนาฬิกาครึ่งหนึ่งที่สร้างขึ้นเมื่อคริสต์ศตวรรษที่ 13 ที่ฟีนาเลเอมีเลียพังทลายลงหลังแผ่นดินไหวแรกและภายหลังแผ่นดินไหวตาม ส่วนที่เหลือจึงพังทลายทั้งหมด นอกจากนี้โรงงานและพื้นที่การเกษตรในแคว้นนี้เกิดความเสียหายมาก
การผลิตชีสแข็ง Grana Padano และปาร์มีจาโนเรจจาโนได้รับผลกระทบอย่างหนัก โดยสูญเสียชีสไปประมาณ 300,000 อัน รวมมูลค่าประมาณ 200 ล้านยูโร
แผ่นดินไหวขนาด 5.8 ในวันที่ 29 พฤษภาคมทำให้มีผู้เสียชีวิต 18 คน บาดเจ็บมากกว่า 350 คน และไร้ที่อยู่อาศัยมากกว่า 15,000 คน หลังคาอาสนวิหารมิรันโดลาที่สร้างขึ้นในคริสต์ศตวรรษที่ 15 พังเสียหายจากแผ่นดินไหวฝนวันที่ 20 พฤษภาคม พังทลายหลังแผ่นดินไหวในวันที่ 29 พฤษภาคม
รายงานจาก Gaetano Maccaferri รองประธาน Confindustria ประจำแคว้นเอมีเลีย-โรมัญญา ความเสียหายจากแผ่นดินไหวในเอมีเลีย "อาจสูงถึง 4 พันล้าน"
ฮูส์คอลล์
Whoscall แอปพลิเคชันสมาร์ตโฟนสัญชาติไต้หวัน โดย บริษัท Gogolook ที่สามารถบอกผู้ใช้งานได้ถึง เจ้าของสายเรียกเข้าทางโทรศัพท์ ซึ่งสามารถทำให้ผู้ใช้งาน เลือกรับสายที่ต้องการรับและไม่ต้องการรับได้ รวมไปถึงการค้นหาเบอร์แบบออฟไลน์และการบล็อกเบอร์โทรเข้า สามารถดาวน์โหลดได้ทั้งในระบบปฏิบัติการ Android, iOS และ Windows Phone ซึ่งมีภาษาให้เลือกถึง 10 ภาษาในแต่ละประเทศ ทั้งนี้ การทำงานของ Whoscall นั้น เพื่อให้มีประสิทธิภาพมากที่สุด ขึ้นอยู่กับความเร็วและเสถียรภาพของอินเทอร์เน็ต และเครื่อข่ายของประเทศนั้น ๆ. ด้วย
Whoscall ได้รับเลือกจาก Google Play ให้เป็น Best Apps ของปี 2013 ใน 8 ประเทศของเอเชีย คำว่า Whoscall นั้น ย่อมาจาก “ Who is calling ?” หรือในภาษาไทยที่แปลว่า “ใครโทรมานะ?” มีให้ดาวน์โหลดแล้ว ฟรี ใน 31 ประเทศ รวมถึง ประเทศ ไต้หวัน, เกาหลีใต้, ฮ่องกง, ญี่ปุ่น, ไทย, และ บราซิล
ประวัติ
ที่มาของแอปพลิเคชัน Whoscall นั้น มาจากการรวมตัวทางความคิดระหว่างสามผู้ก่อตั้ง จึงเกิดเป็น Gogolook ที่ในขณะนั้นทั้งสามได้ปลีกตัวจากงานประจำของพวกเขาเพื่อตรวจสอบและรวบรวมความคิดที่หลากหลาย จนกระทั่งวันหนึ่งหลังจากมีสายเรียกเข้าแปลก ๆ โทรเข้ามาขณะประชุมกันอยู่ ทั้งสามจึงพยายามเซิร์ชหาว่าเป็นใครบนอินเทอร์เน็ต ซึ่งสิ่งที่เกิดขึ้นนั้นได้ทำให้พวกเขาทั้งหมดเกิดข้อสงสัยว่า ถ้าเป็นแอปพลิเคชันเพื่อตรวจสอบแบบนี้ จะเป็นไปได้หรือไม่ Whoscall รุ่นแรกถูกปล่อยในเดือนสิงหาคม ปี 2010 และไม่นานก็ได้รับการตอบรับที่ดีขึ้น หลังจาก นายเอริก ชมิดต์ ประธานบริหารของบริษัท Google ได้กล่าวถึง Whoscall ว่า "แอปพลิเคชันที่ชื่อว่า Whoscall บอกคุณได้ว่าใครโทรมา ซึ่งกำลังเติบโตอย่างรวดเร็ว และมาจากประเทศไต้หวันด้วย" ในตอนนั้นเองที่ทั้งสามผู้ก่อตั้งได้ตัดสินใจออกจากงานประจำของพวกเขา เพื่อทุ่มเทกับการพัฒนาแอปพลิเคชันอย่างจริงจัง และได้เกิดเป็น บริษัท Gogolook จำกัด ในปี 2012 บริษัทได้รับการสนันสนุนอย่างต่อเนื่องจาก Trinity Investment Corp. และนักลงทุนมากมาย
ShowCard
Whoscall ShowCard ได้ปล่อยเบต้า เวอร์ชัน 4.3 ออกมาให้ผู้ใช้สามารถใส่ข้อมูลและรูปภาพส่วนตัวที่จะปรากฏบนหน้าจอผู้รับสายปลายทางเมื่อโทรออกได้ เปรียบเสมือนนามบัตรส่วนตัวที่สามารถใส่ข้อมูลธุรกิจ ซึ่งรวมไปถึงที่อยู่, เว.ลาเปิดทำการ และรูปภาพ เพื่อโชว์บน ShowCard ของผู้ใช้ ข้อมูลผู้ใช้จะปรากฏขึ้นบนหน้าจอของผู้ที่ได้รับสายปลายทาง เมื่อการโทรสิ้นสุด, ผู้รับ, ก็สามารถเข้าไปดูข้อมูลของเบอร์ที่โทรเข้าอีกทีได้เช่นเดียวกัน
ความนิยม
Whoscall ได้ดาวใน Google Play 4.4 ดาว อีกทั้งในปี 2013 ได้รับรางวัล Innovation Award จาก Google Play ประเทศไต้หวัน และรางวัล Google Play’s Best Apps of the Year ในเอเชีย
เรือโนอาห์
เรือโนอาห์ (Noah's Ark; תיבת נח; ภาษาฮีบรูไบเบิล: Tevat Noaḥ) เป็นเรือในเรื่องเล่าน้ำท่วมในหนังสือปฐมกาลที่พระเจ้าไว้ชีวิตโนอาห์ ครอบครัวของท่าน และตัวอย่างสัตว์บนโลกทุกชนิดจากน้ำท่วมโลก เรื่องราวนี้ยังพบในอัลกุรอาน ซึ่งตัวเรือมีชื่อเรียกว่า ซะฟีนะฮ์ นูฮ์ (سفينة نوح "เรือนูฮ์") และ อัลฟุลก์ (الفُلْك)
การค้นหาเรือโนอาห์เริ่มขึ้นอย่างน้อยในสมัยของยูซิเบียส (ประมาณ ค.ศ. 275–339) และผู้ที่เชื่อมั่นในเรือลำนี้ในสมัยใหม่ยังคงหาเรือต่อไป แต่ไม่พบหลักฐานทางกายภาพที่ยืนยันได้ของเรือลำนี้เลย ไม่มีหลักฐานทางวิทยาศาสตร์ใด ๆ ที่พบว่าเรือโนอาห์มีอยู่จริงตามคำอธิบายในคัมภีร์ไบเบิล ที่มากไปกว่านั้น ก็ยังไม่มีหลักฐานเกี่ยวกับน้ำท่วมระดับโลก และนักวิทยาศาสตร์ส่วนใหญ่ยอมรับว่าเรือและภัยพิบัติตามธรรมชาติระดับนี้อาจเป็นไปไม่ได้ นักวิจัยบางส่วนเชื่อว่าเหตุการณ์น้ำท่วมที่มีอยู่จริง (แม้อยู่ในระดับท้องที่) ในตะวันออกกลางอาจเป็นแรงบันดาลใจในการเล่าเรื่องผ่านคำพูดและการเขียนในภายหลัง โดยมีการเสนอเหตุการณ์ทางประวัติศาสตร์อย่างน้ำท่วมอ่าวเปอร์เซีย หรือน้ำท่วมทะเลดำเมื่อ 7,500 ปีก่อน
รายละเอียด
โครงสร้างของเรือ (และลำดับเหตุการณ์น้ำท่วม) คล้ายคลึงกับวิหารยิวและการบูชาวิหาร ตามรายงานจากพระคัมภีร์ พระเจ้าทรงให้โนอาห์ประกอบเรือตามแบบที่พระองค์ทรงกำหนด (ปฐมกาล 6:14–16): เรือต้องยาว 300 ศอก กว้าง 50 ศอก และสูง 30 ศอก (ประมาณ 134 *) มิติเหล่านี้ตั้งอยู่บนพื้นฐานของการยึดติดเชิงตัวเลขต่อเลข 60 ตัวเลขเดียวกันนี้ยังตรงกับลักษณะเรือของวีรบุรุษในช่วงน้ำท่วมของบาบิโลนด้วย
ชั้นสามชั้นของเรือสะท้อนถึงจักรวาลสามส่วนตามจินตนาการของชาวอิสราเอลโบราณ: สวรรค์, โลก และ ยมโลก แต่ละชั้นมีความสูงเท่ากับวิหารในเยรูซาเลม ตัวเรือเองเป็นแบบจำลองขนาดย่อของจักรวาล และแต่ละชั้นมีขนาดใหญ่กว่าห้องพลับพลา 3 เท่า ทำให้มีผู้กล่าวแนะว่าผู้เขียนมองทั้งเรือกับพลับพลาเป็นตัวทำหน้าที่รักษาชีวิตมนุษย์ ข้างเรือมีประตู และ tsohar ซึ่งอาจเป็นหลังคาหรือช่องรับแสง เรือต้องสร้างด้วยไม้สนโกเฟอร์ คำนี้ไม่ปรากฏในบทอื่นของคัมภีร์ไบเบิล และสามารถแยกเป็น qinnim ซึ่งเป็นคำที่สื่อถึงรังนกในส่วนอื่นของคัมภีร์ไบเบิลเสมอ ทำให้นักวิชาการบางส่วนปรับปรุงคำนี้เป็น qanim (กก) เรือที่สร้างเสร็จต้องละเลงด้วย koper (หมายถึงยาชันหรือน้ำมันดิน) ในภาษาฮีบรู ทั้งสองคำนี้มีความใกล้เคียงกัน kaparta ("ละเลง") ... bakopper
สิ่งที่บรรทุก
พระเจ้ามีพระบัญชาให้โนอาห์นำสิ่งเหล่านี้ขึ้นไปบนเรือ
เรือโนอาห์ในความเชื่อทางศาสนา
เหตุการณ์ของเรือโนอาห์ ยังมีกล่าวถึงในพระคัมภีร์อัลกุรอาน ในศาสนาอิสลาม พระคัมภีร์ในศาสนายูดาย นอกจากนี้ ยังมีหลักฐานเรื่องเล่าปรัมปรานานาชาติ เกี่ยวข้องกับเหตุการณ์น้ำท่วมโลกนี้ แตกต่างกันไปในแต่ละชนชาติ อาทิ เรื่องของพระมนูในวรรณกรรมฮินดู
ศาสนาคริสต์
เนื้อหาในส่วนนี้ อ้างอิงมาจากพระธรรมปฐมกาล ซึ่งกล่าวถึงการสร้างเรือของโนอาห์ ตามพระบัญชาของพระเจ้า เพื่อช่วยให้ครอบครัวของโนอาห์ และรักษาพันธุ์สัตว์บนโลกนี้ไว้ เมื่อโนอาห์ประกอบเรือเสร็จ พระเจ้าทรงบันดาลให้ฝนตกหนัก 40 วัน และเกิดน้ำท่วมแผ่นดินเป็นเวลา 150 วัน จนผู้คนและสิ่งมีชีวิตทั่วโลกตายจนหมดสิ้น พระเจ้าจึงทรงกระทำให้น้ำลดลง ใช้เวลาอีก 150 วัน แผ่นดินจึงแห้ง
ส่วนเรือโนอาห์นั้น ไปค้างอยู่บนยอดเขาอารารัต โนอาห์ และครอบครัวได้ลงจากเรือเมื่อน้ำแห้งดีแล้ว และใช้ชีวิตตามปกติต่อไป ในครั้งนั้น พระเจ้าทรงมอบรุ้งกินน้ำ เป็นพันธสัญญาว่า จะไม่ให้เกิดเหตุการณ์น้ำท่วมโลกเพื่อทำลายล้างมนุษย์อีก
การค้นหาเรือโนอาห์
การค้นหาเรือโนอาห์เริ่มขึ้นอย่างน้อยในสมัยของยูซิเบียส (ประมาณ ค.ศ. 275–339) จนถึงสมัยนี้ ปัจจุบัน การกระทำเช่นนี้โดยกว้างถือเป็นโบราณคดีเทียม (pseudoarchaeology)  มีการเสนอแนะสถานที่หลายแห่งที่คาดว่าเป็นที่ตั้งของเรือ แต่ก็ยังไม่มีการยืนยัน  สถานที่ค้นหาอย่าง Durupınar site, พื้นที่บนเขาเท็นดือเร็กในตุรกีตะวันออก และเขาอารารัต แต่การสำรวจทางธรณีวิทยาของส่วนหลงเหลือที่เป็นไปได้ของเรือได้แสดงให้เห็นเพียงการก่อตัวของตะกอนตามธรรมชาติเท่านั้น ในขณะที่กลุ่มที่ตีความพระคัมภีร์ตามตัวอักษรยังคงเชื่อมั่นถึงการดำรงอยู่ของเรือในประวัติศาสตร์โบราณคดี ความเป็นไปได้ทางวิทยาศาสตร์ส่วนใหญ่ควบคู่กับการเกิดน้ำท่วมยังคงมีการโต้แย้ง
เรือโนอาห์อยู่ที่ใด
ความจริงคือ องค์กร Unknown เป็นผู้เก็บรักษาเรือโนอาห์ไว้ทั้งลำ องค์กร Unknown อยู่มานานมากกว่า 5,000 ปี เป็นองค์กรที่ลึกลับที่สุดในโลก และ เป็นนักสะสมของเก่าจากอดีตกาล ปล. ข้อมูลโดย D ผู้นำ Unknown ยุคปัจจุบัน
สิ่งสืบทอดทางวัฒนธรรม: เรือโนอาห์จำลอง
ในสมัยใหม่ ทั้งตัวบุคคลและองค์กรต่างพยายามสร้างเรือโนอาห์ขึ้นใหม่โดยใช้มิติที่ระบุไว้ในพระคัมภีร์ ตัวอย่างเรือจำลองเหล่านี้ ได้แก่ โยฮันส์อาร์กสร้างเสร็จใน ค.ศ. 2012 และอาร์กเอนเคาน์เตอร์สร้างเสร็จใน ค.ศ. 2016
อ่านเพิ่ม
ข้อคิดเห็นในหนังสือปฐมกาล
ทั่วไป
ไดแอน อาร์บัส
ไดแอน อาร์บัส (Diane Arbus; 14 มีนาคม พ.ศ. 2466 – 26 กรกฎาคม พ.ศ. 2514) เป็นช่างภาพหญิงชาวอเมริกัน เจ้าของวลีที่ว่า “การถ่ายภาพเป็นความลับของความลับ ยิ่งมันบอกคุณมากเท่าไหร่ คุณก็จะยิ่งรู้น้อยลงเท่านั้น” (A photograph is a secret about a secret. The more it tells you the less you know) ซึ่งเป็นที่รู้จักจากผลงานภาพถ่ายที่มักจะถ่ายทอดเรื่องราวของเหล่ามนุษย์ประหลาด เช่น คนแคระ, มนุษย์ร่างยักษ์, คนที่แปลงเพศ, ชีเปลือย และ นักแสดงละครสัตว์ รวมถึงการถ่ายภาพของคนปกติที่มีหน้าตาที่ผิดแปลกไปจากธรรมดา ไดแอนเชื่อว่า “กล้องถ่ายภาพจะเป็นวัตถุที่เย็นชาและหยาบกระด้างในบางครั้ง” แต่ความละเอียดถี่ถ้วนของมันจะช่วยเผยความจริงให้ปรากฏ  ความแตกต่างระหว่างสิ่งที่คนเราอยากจะให้คนอื่นเห็นกับสิ่งที่คนอื่นมองเห็นจริง ๆ  นั่นคือ ‘จุดบกพร่อง’ เธอเคยพูดว่ากลัวที่จะถูกคนอื่น ๆ มองว่าเป็นเพียงแค่ "ช่างถ่ายรูปของคนบ้า" อย่างไรก็ดี วลีนี้ถูกหยิบยกขึ้นมาใช้อธิบายตัวตนของ ไดแอน อาร์บัส อยู่หลายต่อหลายครั้ง
ในปี ค.ศ. 1971 หลังจากการฆ่าตัวตายของเธอได้เพียงปีเดียว ผลงานภาพถ่ายของไดแอนได้รับเกียรติให้ไปจัดแสดงในนิทรรศการเวนิส เบียนนาเล่ ที่ประเทศอิตาลี ซึ่งถือได้ว่าไดแอนเป็นศิลปินชาวอเมริกันคนแรกที่ได้รับเกียรตินี้ ส่งผลให้ตั้งแต่ปี ค.ศ. 1972-1979 ผู้คนนับล้านคนได้แห่เข้ามาชมผลงานนิทรรศการภาพถ่ายของเธอ
ในปี ค.ศ. 2003 และปี ค.ศ. 2006 ไดแอนและผลงานของเธอได้กลายมาเป็นหัวข้อหลักหัวข้อหนึ่งในนิทรรศการ ‘การเผยสิ่งประหลาด ของ ไดแอน อาร์บัส’ (Diane Arbus Revelations)